1342 L. Radlkofer. — Sapindaceae. 



3 sepalorum minorum medianis respondentibus, reliquis suturalibus), ad floris latus 

 inferius (inter sep. 3. et 5.) angustissimus, immo subnullus, glaber. Stamina 8, circa 

 pistillum ad interiorem disci marginem inserta, floris masculi calyce paullo longiora, 

 e calycis fissura longe declinato-propendentia, floris feminei brevissima (quasi sub 

 pistillo occulta); filamenta filiformia, glabra vel puberula; antherae ellipsoideae, 

 introrsae, dorso supra basin emarginatam affixae, glabrae; pollinis granula breviter 

 ellipsoidea, trisulcata, triporosa. Germen (floris masculi rudimentarium) ovato-tri- 

 gonum, trilobatum, triloculare (loculo tertio inferiore), glabrum vel pilosum; Stylus 

 apicalis, germine longior, subulato-filiformis, 3-sulcatus, leviter curvatus, in stigma 

 perparvum subcapitatum terminatus, glaber vel inferne puberulus; gemmulae in 

 loculis binae, prope medium supra axis tuberculum basilare insertae, oblique super- 

 positae, campylotropae, superior apotropa micropyle extrorsum infera, inferior epitropa 

 micropyle extrorsum supera. Capsula pergamenea vel crustacea, subglobosa, tricoccato- 

 triloba, trilocularis, glabra vel puberula, calyce adpresso suffulta, loculicide trivalvis, 

 valvis styli basi trifidi partibus coronatis medio septiferis, sarcocarpio tenui, endocarpio 

 chartaceo vel (in LI. nitida) cartilagineo-crustaceo e cellulis fibrosis sclerenchymaticis 

 cruciatis exstructo epithelio obducto. Semina in loculis (abortu) solitaria, prope basin 

 axis centralis superne in partes 3 cum septis connexas secedentis affixa, globosa, 

 exarillata; testa ossea, nigra, laevis, nitida (inde nomen LI. nitida t. W. Hook, in Hook. 

 Ic. t. 132), extus staurenchymatica, umbilico transversim elliptico brunneo opaco. 

 Embryo carnosus, cotyledonibus circinatis, aleuro et oleo foetus (aqua agitatus ut et 

 pericarpium et folia spumam efficiens), radicula longa plica testae profunda excepta. 



Arbores vel frutices ramosi. Rami juveniles, ut et petioli inflorescentiaeque, 

 glabri vel pilis simplicibus J^ pubescentes, plerumque glandulis microscopicis robustis 

 clavatis breviter stipitatis adpressis adspersi, adultiores glabrati. Folia alterna (ex- 

 stipulata), petiolata, 3-foliolata vel (in LI. nitida) saepius simplicia; foliola elliptica vel 

 ovata, subsessilia vel breviter petiolulata, serrata, herbacea vel subcoriacea, pinnati- 

 nervia, utrinque glabra vel Jz pilosa, glandulis microscopicis grossiusculis fusco-rubris 

 pallidisve densius laxiusve obsita, cellulis secretoriis substantia flava saponino affini 

 farctis instructa, epidermide non mucigera, sed, ut et plurimae diachymatis cellulae, 

 eadem ac cellulae secretoriae substantia foeta, epidermidis paginae superioris cellulis 

 praeterea singula calcii oxalatici sphaerocrystalla punctiformia foventibus. Flores con- 

 spicui, virides, in foliorum superiorum axillis solitarii, pedunculo sat longo ad medium 

 bibracteolato suffulti, vel (in LI. nitida) in dichasia pauciflora sub flore terminali flores 

 singulos vel cincinnos 2 — 3-floros gerentia foliis breviora dispositi, pedicellis sat longis 

 striatis medio vel basi articulatis, bracteolis lineari-lanceolatis parvis. 



Species 2, in Americae meridionalis Andibus indigenae. 



Genus fructus et seminis fabrica arcte accedens ad genus Cossignia, disco unilateraliter quam 

 maxime expanso et calyce inde quasi unilateraliter fisso singulare. 



Gonspectus specierum. 



A. Folia 3-foliolata; foliola ovalia, glabra, parva; flores solitarii; 



discus subintegerrimus ; germen glabrum; fructus chartaceus 1. LI. glandulosa. 



B. Folia simplicia, rarius 3-foliolata, ovata, glabra vel varie 

 tecta, majuscula; flores in dichasia dispositi; discus inaequa- 



liter lobatus; germen dense pilosum; fructus crustaceus . . 2. LI. nitida. 



1. LI. glandulosa (Hook, et Arn.) Don, Gen. Syst. I. (1831) 673; Walp. Rep. I. 

 (1842) 421; Barneoud ap. Gay, I.e. 370 et Atlas I, Phanerog. 1. 11 ; Walp. Ann. I. (1848- 

 1849) 134; Baill. I.e. f. 370, 371; Frid. Philippi, Gat. PI. vasc. Ghilens. (1881) 32;^adlk. 

 1. c. (1895) 355 f. 180; Reiche 1. c. — Orbignya trifolia Bert. I.e. et 1830 apud Golla 

 1. c, nee non 1833 ap. Ruschenb. 1. c. et [Orhignia trifolia Bert. Hb. n.477) ap. Steud. 

 1. c! — Orbignya trifoliata Bert. ap. Barneoud 1. c. in synonymia. — Amirola glandulosa 



